Nog geen besluit oor Derby-Lewis se mediese parool | Maroela Media
Lawrence Ngobeni, woordvoerder vir die minister van justisie en korrektiewe dienste, het gesê daar is nie 'n sperdatum vir dié besluit bepaal nie.
Die Citizen-koerant het Woensdag berig Derby-Lewis se regspan het die departement tot die einde van die week kans gegee om oor die aansoek te besluit, voordat hulle die saak in die hof gaan beveg.
Marius Coertze, Derby-Lewis se prokureur, het gesê dit is reeds 'n maand sedert die jongste aansoek ingedien is. "As ons nie teen die einde van die week van die departement verneem nie, sal ons die hooggeregshof nader soos in die geval met Eugene de Kock," het Coertze gesê. Coertze het gesê Derby-Lewis het na verwagting slegs ses maande oor om te lewe nadat hy met 'n aggressiewe longkanker gediagnoseer is:
Derby-Lewis dien tronkstraf uit vir sy aandeel in die moord op Chris Hani, voormalige sekretaris-generaal van die SAKP. Hy het reeds meer as 20 jaar van sy vonnis uitgedien. Hy is vroeër vanjaar twee keer in die Kgosi Mampuru Sentraal-gevangenis deur ander gevangenes aangeval. – SAPA
Die klankinsetsels is deur GROOTfm 90.5 vervaardig. Luister gerus na GROOTfm by 90.5fm. Die radiostasie bedien die groter Pretoria metropool.
Ek is kwaad, ek is ontsteld, ek is hartseer – 6 maande, net ses maande oor van sy lewe en hy word nie gegun om die laaste dae saam met tannie Gaye en sy geliefdes deur te bring nie !!!
Die ANC en SAKP wil hom nie vrylaat nie, want oom Clive weet hoekom Hani stilgemaak moes word !!!
Die Hani familie sit en wag dat CDL in die tronk doodgaan, dan sal hulle tevrede wees.
Hy sal nie parool kry nie. Hy is nie Zuma &Kie se maatjie nie. Hulle is bang hy praat. Daarom hou hulle hom daar. Dis laag en gemeen. Tipies van die regerende party.